Zbi rka odločb sodne pr akse 
Združeni zadevi C-4 3 5 / 1 5 in C-6 6 6 / 1 5  
GROFA GmbH  
proti  
Hauptzollamt Hannover  
in  
X  
in  
GoP ro Coöperatief UA  
proti  
Inspecteur van de Belastingdienst/Douane kantoor Rotterdam Rijnmond  
(Predloga za sprejetje predhodne odločbe,  
ki sta ju vložili Finanzgericht Hamburg in Rechtbank Noord-Holland)  
„Predhodno odločanje – Skupna carinska tarifa – Tarifne številke – Uvrstitev blaga – Video snemalne  
kamere – Kombinirana nomenklatura – Tarifne podštevilke 8525 80 30, 8525 80 91 in 8525 80 99 –  
Pojasnjevalne opombe – Razlaga – Izvedbeni uredbi (EU) št. 1249 /2011 in (EU) št. 876/2014 –  
Razlaga – Veljavnost“  
Povzetek – Sodba Sodišča (deveti senat) z dne 22. marca 2017  
1. Carinska unija – Skupna carinska tarifa – Tarifne številke – Proizvodi, ki imajo značilnosti treh 
modelov kamer vrste GoPro Hero 3 Black Edition – Uporaba Uredbe o uvrstitvi št. 1249 /2011 po 
analogiji – Neobstoj – Nezadostna podobnost proizvodov – Uporaba Uredbe o uvrstitvi 
št. 876/2014 po analogiji – Uvrstitev pod podštevilko 8525 80 99 Kombinirane nomenklature – 
Neveljavnost uredbe 
(Uredbi Komisije št. 1249 /2011 in št. 876/2014 ) 
2. Carinska unija – Skupna carinska tarifa – Tarifne številke – Snemanje ene same video sekvence 
v trajanju najmanj 30 minut v smislu pojasnjevalnih opomb kombinirane nomenklature 
k podštevilkam 8525 80 30, 8525 80 91 in 8525 80 99 – Pojem – Več kot 30 minut dolga video 
sekvenca, zajeta v ločene datoteke, od katerih je vsaka dolga manj kot 30 minut – Vključitev 
(Uredba Sveta št. 2658 /87, priloga I, tarifne podštevilke 8525 80 30, 8525 80 91 in 8525 80 99) 
3. Carinska unija – Skupna carinska tarifa – Tarifne številke – Video snemalna kamera, s katero je 
mogoče snemati signale iz zunanjih virov, vendar jih z njo prek zunanjega televizijskega 
sprejemnika ali zunanjega monitorja ni mogoče reproducirati – Video snemalna kamera, ki lahko 
na zunanjem zaslonu ali monitorju predvaja le datoteke, ki so bile posnete s pomočjo njene leče – 
Uvrstitev v tarifno podštevilko 8525 80 99 Kombinirane nomenklature – Izključitev 
(Uredba Sveta št. 2658 /87, Priloga I, podštevilka 8525 80 99) 
SL 
ECLI:EU:C:2017 :232 1 
Povzetek – Združeni zadevi C-435/15in C-666/15  
Grofa in drugi  
1. Izvedbeno uredbo Komisije (EU) št. 1249 /2011 z dne 29. novembra 2011 o uvrstitvi določenega 
blaga v kombinirano nomenklaturo je treba razlagati tako, da se ne uporablja po analogiji za 
proizvode, ki imajo značilnosti treh modelov kamer vrste GoPro Hero 3 Black Edition, ki so sporne 
v zadevi C-435/15. 
Zadnjenavedeni izdelki namreč niso enaki „žepnim videosnemalnikom“ iz navedene uredbe, saj se -kot 
navaja predložitveno sodišče -navedeni izdelki od njih razlikujejo med drugim po svoji zmogljivosti 
fotografiranja in po tem, da nimajo niti digitalnega zooma, niti zvočnika, niti vgrajenega notranjega 
pomnilnika. 
Sporne kamere v zadevi C-435/15 niso dovolj podobne proizvodom, ki so predmet uvrstitve 
v Izvedbeni uredbi št. 1249 /2011 , zato se slednja zanje ne uporablja. 
Izvedbeno uredbo Komisije (EU) št. 876/2014 z dne 8. avgusta 2014 o uvrstitvi določenega blaga 
v kombinirano nomenklaturo je treba razlagati tako, da se po analogiji uporablja za proizvode, ki 
imajo značilnosti treh modelov kamer vrste GoPro Hero 3 Black Edition, ki so sporne v navedeni 
zadevi, vendar ni veljavna. 
V obravnavanem primeru Izvedbena uredba št. 876/2014 pod tarifno podštevilko 8525 80 99 KN 
uvršča „akcijske kamere“, pri tem pa ne zahteva, da jih je mogoče uporabiti za avtonomno snemanje 
video zvočnih zapisov iz zunanjega vira, to je neodvisno od materiala ali programske opreme, ki niso 
del izvirne opreme. Taka zmogljivost avtonomnega snemanja pa je nujen pogoj za uvrstitev blaga pod 
tarifno podštevilko 8525 80 99 KN. Če te ni, proizvodov ni mogoče uvrstiti pod tarifno podštevilko 
8525 80 99 KN, ampak pod tarifno podštevilko 8525 80 91 KN (sodba z dne 5. marca 2015 , Vario 
Tek, C-178/14, neobjavljena, EU:C:2015 :152, točka 32). 
Iz tega sledi, da Izvedbena uredba št. 876/2014 , ker „akcijske kamere“ uvršča pod tarifno podštevilko 
8525 80 99 KN, ne da bi podrobno določila, da morajo za potrebe navedene uvrstitve imeti možnost 
avtonomnega snemanja video zvočnih zapisov iz zunanjih virov, ni v skladu z obsegom te tarifne 
podštevilke. 
(Glej točke 36, 42, 43, 50, 51 in 53 ter točki 1 in 2 izreka.) 
2. Tarifne podštevilke 8525 80 30, 8525 80 91 in 8525 80 99 Kombinirane nomenklature iz 
Priloge I k Uredbi Sveta (EGS) št. 2658 /87 z dne 23. julija 1987 o tarifni in statistični nomenklaturi ter 
skupni carinski tarifi, kakor so bile zaporedoma spremenjene z Izvedbeno uredbo Komisije (EU) 
št. 1006 /2011 z dne 27. septembra 2011 , Izvedbeno uredbo Komisije (EU) št. 927/2012 z dne 
9. oktobra 2012 in Izvedbeno uredbo Komisije (EU) št. 1001 /2013 z dne 4. oktobra 2013 , je treba ob 
upoštevanju pojasnjevalnih opomb te kombinirane nomenklature k tem tarifnim podštevilkam razlagati 
tako, da je treba video sekvenco, daljšo od 30 minut in posneto v ločene datoteke v posamičnem 
trajanju manj kot 30 minut, šteti za snemanje ene video sekvence v trajanju najmanj 30 minut, ne 
glede na to, da uporabnik pri njihovem predvajanju ne more zaznati prehoda z ene datoteke na drugo, 
ali obratno, da mora uporabnik načeloma pri tem predvajanju ločeno odpreti vsako datoteko. 
(Glej točko 60 in točko 3 izreka.) 
3. Kombinirano nomenklaturo v Prilogi I k Uredbi št. 2658 /87, kakor je bila zaporedoma spremenjena 
z izvedbenimi uredbami št. 1006 /2011 , št. 927/2012 in št. 1001 /2013 , je treba razlagati tako, da video 
snemalna kamera, s katero je mogoče snemati signale iz zunanjih virov, vendar jih z njo prek 
zunanjega televizijskega sprejemnika ali zunanjega monitorja ni mogoče reproducirati, ker lahko ta 
video snemalna kamera na zunanjem zaslonu ali monitorju predvaja le datoteke, ki so bile z njo 
posnete s pomočjo njene leče, ne more biti predmet uvrstitve pod tarifno podštevilko 8525 80 99 te 
kombinirane nomenklature. 
ECLI:EU:C:2017 :232 2 
Povzetek – Združeni zadevi C-435/15in C-666/15 
Grofa in drugi 
(Glej točko 67 in točko 4 izreka.) 
ECLI:EU:C:2017 :232 3